Tayvanning shimoli-sharqida joylashgan Ilan uyezdida yo‘lovchi poyezdi izdan chiqib ketishi oqibatida kamida 17 kishi hayotdan ko‘z yumdi. Bu haqda «Bi-bi-si» mahalliy nashrlarga asoslangan holda xabar tarqatgan. Manba ma’lumotiga ko‘ra, hodisa oqibatida 132 kishi jarohatlangan. Tayvan markaziy axborot agentligi ma’lumotiga ko‘ra, poyezdda 310 nafar yo‘lovchi bo‘lgan. Poyezd Taybeydan Tayvan sharqidagi Taydunga tomon harakatlanayotgandi.